**Lucrarea de laborator nr 6, DAW**

**Prelucrarea fișierelor cu date și utilizarea expresiilor regulate**

**Sarcina 1. Evidența datelor referitoare la copiii angajaților companiei ХХХ (fără modificare 😊)**

a) Creați un meniu din 3 opțiuni: introducere date, vizualizare date și ieșire.

b) Pentru primele 2 opțiuni creați 2 funcții

- funcția de introducere a datelor: utilizatorul o poate utiliza pentru a introduce *numele*, *prenumele angajatului* și *numărul de copii* minori aflați în întreținerea lui. Verificați, utilizând expresiile regulate ca valorile introduse în primele două câmpuri să conțină doar litere. Între litere poate fi utilizat un simbol «-» pentru introducerea numelor și prenumelor compuse. De asemenea verificați ca cel de-al treilea câmp să conțină 1-2 cifre. Și numai dacă toate aceste condiții sunt satisfăcute – salvați datele în fișierul ***data.txt***. Toate datele referitoare la un angajat vor fi salvate ca o înregistrare – câmpurile fiind separate prin **\t**, iar la sfârșitul înregistrării utilizați **\n**.

- funcția de afișare a datelor: afișați lista datelor salvate anterior, despre angajați și numărul lor de copii. Iar la sfârșitul listei mai afișați și numărul total al copiilor angajaților companiei (ca să-i fie mai ușor lui Moș Crăciun să știe câte cadouri trebuie să lase în această companie). Utilizați metodele învățate deja, inclusiv metoda ***strip(), split()***.