**Lucrarea de laborator nr. 3, DAW**

**Sarcina 1.**

1. Creați un fișier python în care veți salva codul solicitat în continare.
2. Definiți o listă cu valori în Python. Afișați la ecran prima și cea de-a treia valoare din listă. Înlocuiți o valoare din listă cu o alta.
3. Definiți un tuplu cu date în python. Afișați la ecran tipul de date a tuplului (pentru a ne convinge ca așa este), iar apoi afișați la ecran prima și ultima valoare a lui.
4. Definiți o mulțime (set) cu valori în python. Utilizați valori ce se repetă în mulțime. Afișați toate elementele mulțimii la ecran.
5. Creați un dicționar în bază de chei textuale și un dicționar în bază de indici numerici. Accesați câte un element din fiecare dicționar și afișați-l la ecran.
6. Transformați un tip de date definit anterior în acest cod, într-un alt tip. Explicați și exemplificați pentru ce ar fi necesară această acțiune.

**Sarcina 2.**

1. Creați o listă formată din 3 elemente numerice și o listă formată din trei elemente de tip șir de caractere, care să prezinte denumirile a 3 produse. Apoi alcătuiți o informație, utilizând metoda ***format()*** și cele 6 valori, din cele 2 liste, care să prezinte corect denumirea produsului și prețul acestuia. Afișați această informație la ecran.
2. Solicitați introducerea vârstei (unei valori numerice) de la tastatură, a utilizatorului. Transformați-o într-un număr și apoi utilizați această valoare într-un calcul aritmetic. Apoi afișați-o la ecran (gen peste 5 ani veți avea X ani), inclusă într-un text. Utilizați operatorul de concatenare, dar și operatorii aritmetici.
3. Gândiți-va la o secvență de cod în care să utilizați operatorul ”*in*” sau ”*not in*”. Prezentați soluția.